Dragsvik

Dragsvik, eller Dragsviki, er ein ferjestad og lokalområde mellom Esefjorden og Fjærlandsfjorden i Sogndal kommune. Området frå vest og austover dekkjer gardane Tjugum og Lunde, Lundsviki, halvøya Veganeset, og Dragsviki på austsida av Veganeset.

Fram til 1950-talet stod området berre av gardane Lunde og Tjugum, i tillegg til Tjugum kyrkje frå 1863. I 1956 opna Dragsvik ferjekai på austsida av Veganeset i samband med opning av ny veg og ny ferjekai på Hella, og med dette vart Dragsvik sentral i det nye vegnettet mellom Balestrand. Gaularfjellet, Vik i Sogn og Sogndal med trekantsambandet Hella-Vangsnes-Dragsvik. Sidan har særleg Veganeset sett storstilt utbygging, her har ein fått Dragsvik fjordhotell, Veganeset camping, og Balestrand miljøstasjon.

 Bakgrunnsstoff 
 Kristin Ese: «Leikanger-Hella og Vetlefjord-Dragsvik» på nettstaden til Fylkesarkivet i Vestland
 Finn Borgen Førsund: «Dampen og kaia : stoppestader for Fylkesbaatane i Sogn og Fjordane 1858-1998» på nettstaden til Nasjonalbiblioteket

Kategori:Busetnader i Vestland
Kategori:Busetnader i Sogndal
Kategori:Balestrand